
RAPORT DE SPECIALITATE
privind prelungirea contractelor de inchiriere aprobate prin HCLMT nr.339/2011 privind aprobarea Caietului de sarcini, a Instrucțiunilor privind elaborarea și prezentarea ofertei și a contractului de închiriere pentru scoaterea la licitație publică deschisă a aplasamentelor în vederea ocupării domeniului public cu chioscuri, tonete

Prin HCLMT nr.339/2011 a fost aprobată scoaterea la licitație publică deschisă a 22 locații pentru pentru amplasare de chioscuri, tonete pe domeniul public al Municipiului Timisoara cuprinse in Anexa nr. 1 pct. (a) din Hotararea Consiliului Local nr. 301/27.09.2011 si individualizate conform planurilor de situatie scara 1:500 anexate care fac parte integranta din Caietul de sarcini si anume amplasamentele situate pe str. Proclamatia de la Timisoara, Calea Stan Vidrighin - Calea Buziasului , str. Polona, Maresal Prezan colt cu Versului, Iosif Bulbuca colt Calea Martirilor, b-dul Sudului, str.Astrilor , str.Maresal Alexandru Averescu LIDIA , str. Ion Barac, str. Dobrogea, str.Gh. Lazar/Timis, calea Buziasului - complex comercial , Piata Mocioni , Calea Sagului/Liviu Rebreanu, str.Daliei/Lascar Catargiu, Aleea Studentilor-2 amplasamente , Sf. Apostoli Petru si Pavel, calea Buziasului colt cu Matei Millo , Aries colt cu Liviu Rebreanu, Mures colt cu calea Sagului, Calea Buziasului colt cu 1 Decembrie. 
Amplasamentele mai sus menționate au fost scoase la licitație publică deschisă urmare a căreia pe acestea au fost amplasate chioșcuri pentru comerț cu produse alimentare și non alimentare, în suprafață de câte 25 mp.
Chiria pentru folosința terenului a fost stabilită în urma adjudecării la 2 lei/mp/zi, chirie care a fost indexată anual cu rata inflației comunicată de Institutul Național de Statistică a României.
Urmare a licitației au fost întocmite procese verbale de predare primire a terenului și au fost încheiate contracte de închiriere a domeniului public pe o perioadă de 5 ani de la data întocmirii proceselor verbale.
Biroul Autorizare Activități Comerciale a primit solicitări din partea operatorilor economici prin care aceștia au cerut prelungirea contractelor de închiriere.
Conform prevederilor art.6 din Contractul de închiriere acesta poate fi prelungit potrivit regulilor de drept comun în conformitate cu HCLMT nr.139/2011 pentru aprobarea regulamentului privind condițiile de desfășurare a activităților de comerț stradal pe raza Municipiului Timișoara, la cererea locatarului, dacă aceasta a fost înregistrată la Primăria Municipiului Timișoara în perioada de valabilitate a contractului.
Având în vedere faptul că prin închirierea terenurilor aparținând domeniului public în scopul amplasării de construcții cu character provizoriu-chioșcuri pe raza Municipiului Timișoara, faptul că prin ocuparea domeniului public se încasează sume de bani care se fac venit la bugetul local și faptul că în conformitate cu prevederile art.23 din Regulamentul aprobat prin HCLMT nr.139/2011 pentru amplasarea chioșcurilor și tonetelor la locul adjudecat la licitație publică, comerciantul a solicitat și obținut autorizație de construire, considerăm oportună prelungirea contractelor de închiriere.
Având în vedere cele arătate mai sus,

P R O P U N E M : 
Aprobarea prelungirii valabilității contractelor de închiriere a terenurilor aparținând domeniului public încheiate în baza HCLMT nr.339/2011, pe o perioadă de 5 ani de la data expirării termenului contractelor de închiriere aflate în vigoare, în aceleași condiții contractuale.
Totodată propunem împuternicirea Primarului Municipiului Timișoara să semneze actele adiționale la contractele de închiriere.
Prelungirea valabilității contractelor de închiriere se va face potrivit regulilor de drept comun și conform HCLMT nr.139/2011.
În cazul amplasamentelor pentru care nu au fost depuse cereri de prelungire a valabilității contractelor de închiriere, acestea se vor scoate la licitație în condițiile HCLMT nr.339/25.10.2011.

